Žuau Paļiņa
Žuau Marija Lobu Alvešs Paļiņa Gonsalvešs (portugāļu: João Maria Lobo Alves Palhinha Gonçalves; dzimis 1995. gada 9. jūlijā) ir Portugāles futbolists, spēlē pussarga pozīcijā, pārstāv Portugāles futbola izlasi. Kopš 2024. gada Paļiņa pārstāv Vācijas Bundeslīgas komandu Minhenes "Bayern". Iepriekš Paļiņa ir spēlējis Portugāles komandās Sporting CP, Moreirense, Belenenses un Braga, kā arī Anglijas komandā Fulham. Portugāles futbola izlases sastāvā debitējis 2021. gadā. Piedalījies 2020. un 2024. gada Eiropas čempionātā, kā arī 2022. gada FIFA Pasaules kausā.